Juutalaisten muinaisajat

**Juutalaisten muinaisajat** (myös *Juutalaisten muinaishistoria*; ; ) on Josephuksen kirjoittama juutalaisten historiaa käsittelevä teos.  Se käsittää ajan maailman luomisesta ensimmäisen juutalaissodan alkuun vuoteen 66 jaa. saakka.

## Historia

Josephus alkoi kirjoittaa juutalaisten vaiheista ensimmäisen juutalaissodan jälkeen. Ensimmäisenä hän kirjoitti teoksen *[[Juutalaissodan historia]]*, ja noin 20 vuotta myöhemmin juutalaisten aiemmista vaiheista kertoneen teoksen *Juutalaisten muinaisajat*, joka tarjosi taustaa *Juutalaissodan historialle*. Nämä kaksi teosta ovat tärkeimmät lähteet juutalaisten vaiheisiin erityisesti roomalaisvallan aikana. *Juutalaisten muinaisajat* -teoksen Josephus kirjoitti alun perin arameaksi, mutta tämä alkuperäisteksti ei ole säilynyt. Tämän jälkeen siitä tehtiin kreikankielinen versio. Teos valmistui noin vuonna 93/94 jaa.

Teoksen tarkoituksena on ollut esittää juutalaisten pitkä ja loistava historia kreikkalaiselle ja roomalaiselle lukijakunnalle, ja samalla tuoda esille, että tuo historia on pidempi ja ylevämpi kuin juutalaiset valtansa alle alistaneiden roomalaisten historia.

## Sisältö

Teos koostuu 20 kirjasta. Se seuraa juutalaisten vaiheita luomisesta juutalaissodan kynnykselle saakka. Teoksen alkuosa muodostaa lähes parafraasin *[[Vanha testamentti|Vanhan testamentin]]* kertomukselle.

Teoksen sisältö on pääpiirteittäin:

* Kirja I – Luomisesta patriarkkoihin Abraham, Iisak ja Jaakob. Lähteet: *[[Ensimmäinen Mooseksen kirja|1. Mooseksen kirja]]*; Aleksandros Polyhistorin *Kaldaika*; Berossoksen *Babyloniaka*.
* Kirja II – Joosefin veljet myyvät hänet Egyptiin ja hän nousee siellä korkeaan virkaan. Heprealaiset joutuvat Egyptin orjuuteen. Egyptiläinen prinsessa Thermuthis adoptoi heprealaisen pojan, Mooseksen. Mooses johtaa kansansa vapauteen. Heprealaiset kulkevat meren poikki ja heitä vainoavat egyptiläiset kukistuvat. Päälähteet: *1. Mooseksen kirja*, *[[Toinen Mooseksen kirja|2. Mooseksen kirja]]*.
* Kirjat III–IV – Mooses johtaa heprealaiset Siinainvuorelle ja saa lait Jumalalta. Mooseksen kuolema. Päälähteet: *2–[[Viides Mooseksen kirja|5. Mooseksen kirja]]*.
* Kirja V – Heprealaiset valtaavat Luvatun maan Joosuan johdolla. Joosuan kuoltua he luopuvat laista ja joutuvat naapurikansojen ahdistamiksi. Tuomareiksi kutsutut sotilasjohtajat vapauttavat heidät ja johtavat heitä. Päälähteet: *[[Joosuan kirja]]*, *[[Tuomarien kirja]]*.
* Kirjat VI–VII – Kuninkaat Saul ja Daavid. Päälähteet: *[[Ensimmäinen Samuelin kirja|1. Samuelin kirja]]*, *[[Toinen Samuelin kirja|2. Samuelin kirja]]*.
* Kirjat VIII–X – Kuningas Salomon hallinto. Salomo rakentaa temppelin. Valtakunta jakautuu. Israelin ja Juudan kuninkaiden historia Babylonin vankeuteen saakka. Daniel Nebukadnessarin ja Dareioksen hovissa. Päälähde: *[[Tuomarien kirja]]*; Muita lähteitä: Herodotoksen *[[Historiateos]]*.
* Kirja XI – Persian vallan aika. Juutalaiset palaavat maanpaosta. Temppeli rakennetaan uudelleen, Jerusalem linnoitetaan. Ester ja Mordokai estävät juutalaisten kansanmurhan. Kirja päättyy Aleksanteri Suuren kuolemaan. Päälähteet: *[[Esran kirja]]*, *[[Nehemian kirja]]*.
* Kirja XII – Hellenistinen kausi Juudas Makkabin kuolemaan saakka. Lähteitä: *[[Aristeaan kirje]]*, *[[Ensimmäinen makkabilaiskirja|1. makkabilaiskirja]]*.
* Kirja XIII–XIV – Hasmonealaiskausi.
* Kirja XV–XVII – Herodeksen vallan aika. 
* Kirja XVIII–XX – Rooman vallan aika. Liite: ylipappien luettelo.

Teos sisältää kaksi tunnettua viittausta Jeesukseen. Ensimmäinen maininta kirjassa XVIII kutsuu Jeesusta jumalaksi, ja tämä yksityiskohta (ellei koko maininta) on selvästi myöhempi, kristittyjen kopioitsijoiden tekemä lisäys. Toinen maininta kirjassa XX kutsuu Jeesusta ”niin kutsutuksi Kristukseksi”.

## Lähteet

## Kirjallisuutta
### Käännöksiä ja tekstilaitoksia

* 
* 
* 
* 
* 
* 
* 
* 
* 

### Muuta kirjallisuutta

*  Uusintapainos: Sändig, Wiesbaden 1968.
* 
* 

## Aiheesta muualla

* Josephus, Flavius: *[http://www.perseus.tufts.edu/hopper/text?doc=Perseus%3atext%3a1999.01.0145 Antiquitates Judaicae]*. Perseus. 
* Josephus, Flavius: *[http://www.perseus.tufts.edu/hopper/text?doc=Perseus%3Atext%3A1999.01.0146%3Abook%3D1%3Awhiston%20chapter%3Dpr. Antiquities of the Jews]*. Perseus.